1997D0348 — SL — 01.01.2000 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 23. maja 1997 za nakup antigenov slinavke in parkljevke s strani Skupnosti ter za pripravo, izdelavo, polnjenje in porazdelitev cepiva proti slinavki in parkljevki (Besedilo velja za EGP) (97/348/EGS) (UL L 148, 6.6.1997, p.27)

spremenjena z:









▼B

ODLOČBA KOMISIJE

z dne 23. maja 1997

za nakup antigenov slinavke in parkljevke s strani Skupnosti ter za pripravo, izdelavo, polnjenje in porazdelitev cepiva proti slinavki in parkljevki

(Besedilo velja za EGP)

(97/348/EGS)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Odločbe Sveta 90/424/EGS z dne 26. junija 1990 o odhodkih na področju veterine ( 1 ), kakor je bila nazadnje spremenjena z Odločbo 94/370/ES ( 2 ), in zlasti člena 14 Odločbe, ob upoštevanju Odločbe Sveta 91/666/EGS z dne 11. decembra 1991 o oblikovanju zaloge cepiva proti slinavki in parkljevki v Skupnosti ( 3 ) ter zlasti členov 5 in 7 Odločbe, ker je v skladu z Odločbo 91/666/EGS nakup antigenov del ukrepa Skupnosti za oblikovanje zalog cepiva Skupnosti proti slinavki in parkljevki; ker so bile z Odločbo Komisije 93/590/ES z dne 5. novembra 1993 za nakup antigenov slinavke in parkljevke s strani Skupnosti v okviru ukrepa Skupnosti v zvezi z zalogami cepiva proti slinavki in parkljevki ( 4 ), kakor je bila nazadnje spremenjena z Odločbo 95/471/ES ( 5 ), sprejete določbe za nakup antigenov slinavke in parkljevke; ker so določbe iz leta 1993 zajemale antigene virusnih sevov A5, A22 in O1; ker so zaradi stanja bolezni potrebni dodatni antigeni; ker je Komisija 16. novembra 1996 objavila razpis za inaktivirane koncentrirane antigene virusov slinavke in parkljevke ter pripravo, izdelavo, polnjenje in porazdelitev cepiva proti slinavki in parkljevki ( 6 ); ker je razpis vključeval razpis za 2 milijona odmerkov antigenov A22 Iraq, 5 milijonov odmerkov C1 (evropsko poreklo) in 5 milijonov odmerkov ASIA 1 ter pripravo, izdelavo, polnjenje in porazdelitev cepiva, izdelanega iz zgoraj navedenih antigenov, ter razpis za pripravo, izdelavo, polnjenje in porazdelitev cepiva, izdelanega iz antigenov, ki so že v zalogi v bankah iz Odločbe Komisije 93/590/ES; ker je Komisija v odzivu na razpis prejela prošnje za udeležbo od treh proizvajalcev antigenov virusov slinavke in parkljevke; ker je Komisija preučila predložene ponudbe, pri čemer je upoštevala naslednje dejavnike: — tehnične zahteve Priloge II k Odločbi 91/666/EGS in druga merila iz člena 5 navedene odločbe, — da nekateri obrati ne morejo dobaviti celotnega števila odmerkov nekaterih antigenov, — potrebo po dobro vpeljanem programu obvladovanja in zagotavljanja kakovosti s strani proizvajalca, — rok uporabnosti cepiva; ker je Komisija izbrala Rhône-Mérieux, da dobavi 2 milijona odmerkov antigenov A22 Iraq, 5 milijonov odmerkov C1 in 5 milijonov odmerkov ASIA 1 ter da na prošnjo Komisije prevzame pripravo, izdelavo, polnjenje in porazdelitev cepiva proti slinavki in parkljevki, izdelanega iz navedenih antigenov in iz antigenov, že v zalogi v obstoječih bankah; ker je treba zagotoviti sredstva, da bi Komisija lahko kupila antigene od Rhône-Mérieux in se dogovorila s tem podjetjem za pripravo, izdelavo, polnjenje in porazdelitev cepiva proti slinavki in parkljevki; ker je v skladu z določbami člena 7 Odločbe 91/666/EGS treba določiti pravila za porazdelitev zalog antigenov med bankami antigenov iz člena 1 navedene odločbe; ker je primerno, da se kupljeni sevi hranijo v različnih bankah; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

1. Skupnost kupi naslednje seve antigena slinavke in parkljevke:

— A22 Iraq: 2 000 000 odmerkov

— C1: 5 000 000 odmerkov

— ASIA 1: 5 000 000 odmerkov

do največ 2,4 milijona ECU stroškov.

2. Antigen iz odstavka 1 dobavi Rhône-Mérieux.

3. Skupnost se dogovori za pripravo, izdelavo, polnjenje in porazdelitev cepiva proti slinavki in parkljevki iz antigenov iz odstavka 2 sprva do največ 1,5 milijona ECU stroškov.

4. Ukrep iz odstavka 3 organizira Komisija.

Člen 2

1. Skupnost se dogovori za pripravo, izdelavo, polnjenje in porazdelitev cepiva proti slinavki in parkljevki iz antigenov, hranjenih v obstoječih bankah antigenov, sprva do največ 1,5 milijona ECU stroškov.

2. Ukrep iz odstavka 1 organizira Komisija.

Člen 3

Ukrepe iz člena 1(3) in člena 2(1) izvede Komisija v sodelovanju z Rhône-Mérieux.

Člen 4

1. Da bi Komisija izpolnila cilje členov 1, 2 in 3, sklene pogodbe v imenu Evropske skupnosti z Rhône-Mérieux.

2. Generalni direktor generalnega direktorata za kmetijstvo je pooblaščen za podpis pogodbe v imenu Evropske komisije.

3. Plačilo Rhône-Mérieux se opravi v skladu s pogoji pogodb, predvidenimi v odstavku 1.

▼M1 —————

▼B

Člen 6

Ta odločba je naslovljena na države članice.